2001ರ ಮೇ 21ರಂದು, ನ್ಯಾಷನಲ್ ಅಸೆಂಬ್ಲಿ ಆಫ್ ಫ್ರಾನ್ಸ್ ಗುಲಾಮಗಿರಿಯು ಮಾನವೀಯತೆಯ ವಿರುದ್ಧದ ಒಂದು ಅಪರಾಧವೆಂದು ಗುರುತಿಸಿ ಟಾಬಿರಾ ಕಾನೂನನ್ನು ಅನುಮೋದಿಸಿತು. ತಮ್ಮ ಸಹದೇಶೀಯರನ್ನು ಗುಲಾಮಗಿರಿಗೆ ಮಾರಾಟ ಮಾಡುವುದರಲ್ಲಿನ ತಮ್ಮ ಪಾತ್ರಕ್ಕಾಗಿ ಆಫ್ರಿಕನ್ ರಾಷ್ಟ್ರಗಳ ಪರವಾದ ಕ್ಷಮೆಯಾಚನೆಗಳು ಒಂದು ಮುಕ್ತ ಸಮಸ್ಯೆಯಾಗಿಯೇ ಉಳಿದಿದೆ ಏಕೆಂದರೆ ಆಫ್ರಿಕಾದಲ್ಲಿ ಗುಲಾಮಗಿರಿಯು ಮೊದಲ ಯುರೋಪಿಯನ್ನರು ಬರುವುದಕ್ಕಿಂತ ಮೊದಲೇ ಇತ್ತು ಮತ್ತು ದಿ ಅಟ್ಲಾಂಟಿಕ್ ಸ್ಲೇವ್ ಟ್ರೇಡ್(ಅಟ್ಲಾಂಟಿಕ್ ಗುಲಾಮರ ವ್ಯಾಪಾರ)ಅನ್ನು ಹಲವಾರು ಆಫ್ರಿಕನ್ ಸಮಾಜಗಳ ಹೆಚ್ಚಿನ ಪ್ರಮಾಣದ ಭಾಗವಹಿಸುವಿಕೆಯೊಂದಿಗೆ ನಿರ್ವಹಿಸಲಾಗಿತ್ತು. ಕರಿಯ ಗುಲಾಮರ ಮಾರುಕಟ್ಟೆಗೆ ಸ್ಥಳೀಯ ಆಫ್ರಿಕನ್ ಸಮಾಜಗಳು ಮತ್ತು ವ್ಯಕ್ತಿಗಳಿಂದ ನಿರ್ವಹಿಸಲ್ಪಡುತ್ತಿದ್ದ ಪ್ರಸಿದ್ಧ ಗುಲಾಮ ಮಾರಾಟ ಜಾಲಗಳು ಪೂರೈಸುತ್ತಿದ್ದವು. ಈ ಲೇಖನದಲ್ಲಿ ಸೂಚಿಸಿದಂತೆ, ಗುಲಾಮಗಿರಿಯು ಪಶ್ಚಿಮ ಆಫ್ರಿಕಾದ ಅನೇಕ ಪ್ರದೇಶಗಳಲ್ಲಿ ಇತ್ತೀಚಿನವರೆಗೂ ಅಸ್ತಿತ್ವದಲ್ಲಿತ್ತು.

ಈ ವ್ಯಾಪಾರದ ಮೇಲೆ ಆಫ್ರಿಕನ್ ನಿಯಂತ್ರಣವನ್ನು ಉಲ್ಲೇಖಿಸುವ ಸಾಕಷ್ಟು ಸಾಕ್ಷ್ಯಾಧಾರಗಳಿವೆ. ನೈಜೀರಿಯಾದ ಇತರ ದಕ್ಷಿಣದ ಭಾಗಗಳು ಮತ್ತು ಕ್ಯಾಲಬರ್‌ನಂತಹ ಅನೇಕ ಆಫ್ರಿಕನ್ ರಾಷ್ಟ್ರಗಳ ಆರ್ಥಿಕತೆಯು ಏಕಮಾತ್ರವಾಗಿ ಈ ವ್ಯಾಪಾರವನ್ನು ಅವಲಂಬಿಸಿದ್ದವು. ಅಂಗೋಲದ ಇಂಬಂಗಲ ಮತ್ತು ಟಾಂಜೇನಿಯಾದ ನ್ಯಾಮ್ವೆಜಿ ಮೊದಲಾದ ಆಫ್ರಿಕನ್ ಜನರು ಯುರೋಪಿಯನ್ನರಿಗಾಗಿ ಆಫ್ರಿಕನ್ನರನ್ನು ಸೆರೆಹಿಡಿಯಲು ಇತರ ಆಪ್ರಿಕನ್ ರಾಷ್ಟ್ರಗಳೊಂದಿಗೆ ಕಾದಾಡುವ ಮಧ್ಯವರ್ತಿಗಳಾಗಿ ಕಾರ್ಯನಿರ್ವಹಿಸುತ್ತಿದ್ದರು.

ಅಟ್ಲಾಂಟಿಕ್ ಗುಲಾಮರ ಮಾರಾಟದಲ್ಲಿ ಆಫ್ರಿಕಾದ ಪಾತ್ರದ ಬಗ್ಗೆ ಜಾಗತಿಕವಾಗಿ ತಿಳಿಯಲು ಕೆಲವು ಇತಿಹಾಸಕಾರರು ಪ್ರಮುಖ ಕೊಡುಗೆಗಳನ್ನು ನೀಡಿದ್ದಾರೆ. ಆಫ್ರಿಕನ್ ವ್ಯಾಪಾರಸ್ಥರು ಗುಲಾಮರ ವಿನಿಮಯಕ್ಕಾಗಿ ವ್ಯಾಪಾರಿ ಸರಕುಗಳನ್ನು ಸಂಗ್ರಹಿಸುತ್ತಿದ್ದರೆಂದು ವಾದಿಸುವ ಮೂಲಕ ಹೆಚ್ಚಿನ ಇತಿಹಾಸಕಾರರು ಗುಲಾಮರ ಮಾರಾಟದಲ್ಲಿ ಆಫ್ರಿಕನ್ ಏಜೆನ್ಸಿ ಮತ್ತು ಅಂತಿಮವಾಗಿ ಹಂಚಿತ ಜವಾಬ್ದಾರಿಯೊಂದು ಪಾಲ್ಗೊಂಡಿತ್ತೆಂದು ವಾದಿಸಿದ್ದಾರೆ.

ಕ್ಷಮೆಯಾಚನೆಯ ಸಮಸ್ಯೆಯು ಗುಲಾಮಗಿರಿಯ ನಷ್ಟಭರ್ತಿಯೊಂದಿಗೆ ಸಂಬಂಧಿಸಿದೆ ಮತ್ತು ಇದನ್ನು ಈಗಲೂ ಪ್ರಪಚಂದಾದ್ಯಂತ ಅಸಂಖ್ಯಾತ ಸಂಸ್ಥೆಗಳು ಗುರಿಯಾಗಿಟ್ಟುಕೊಂಡು ಹೋಗುತ್ತಿವೆ. ಉದಾಹರಣೆಗಾಗಿ, ಜಮೈಕನನ್ ರಿಪೇರೇಶನ್ಸ್ ಮೂಮೆಂಟ್ ಅದರ ಪ್ರಕಟಣೆ ಮತ್ತು ಸಕ್ರಿಯ ಯೋಜನೆಯನ್ನು ಅಂಗೀಕರಿಸಿದೆ.

2006ರ ಸೆಪ್ಟೆಂಬರ್‌ನಲ್ಲಿ, UK ಸರ್ಕಾರವು ಗುಲಾಮಗಿರಿಯ ಬಗ್ಗೆ 'ಕ್ಷಮೆಕೇಳುವ ಹೇಳಿಕೆ'ಯೊಂದನ್ನು ನೀಡಬಹುದೆಂದು ವರದಿ ಮಾಡಲಾಯಿತು, ಇದರ ನಂತರ 2006ರ ನವೆಂಬರ್ 27ರಂದು ಟೋನಿ ಬ್ಲೇರ್ 'ವಿಷಾದದ ಸಾರ್ವಜನಿಕ ಹೇಳಿಕೆ'ಯೊಂದನ್ನು ನೀಡಿದರು.

2007ರ ಫ್ರೆಬ್ರವರಿ 25ರಂದು, ವರ್ಜಿನಿಯಾ ರಾಜ್ಯವು ಗುಲಾಮಗಿರಿಯ ಸ್ಥಾಪನೆಯಲ್ಲಿ ಅದರ ಪಾತ್ರಕ್ಕಾಗಿ 'ಗಂಭೀರವಾಗಿ ವಿಷಾದಿಸಲು' ಮತ್ತು ಕ್ಷಮೆಯಾಚಿಸಲು ನಿರ್ಧರಿಸಿತು. U.S. ನಲ್ಲೇ ಮೊದಲ ಪ್ರಕಾರ ಮತ್ತು ಭಿನ್ನವಾದ ಈ ಕ್ಷಮೆಯಾಚನೆಯು, ವರ್ಜಿನಿಯಾವು 1619ರಲ್ಲಿ ಉತ್ತರ ಅಮೇರಿಕಾಕಕ್ಕೆ ಮೊದಲ ಗುಲಾಮರನ್ನು ಆಮದು ಮಾಡಿಕೊಂಡ ಜೇಮ್ಸ್‌ಟೌನ್‌ನ ಸ್ಥಾಪನೆಯ 400ನೇ ವಾರ್ಷಿಕದಿನವನ್ನು ತಲುಪಿದಂತೆ ಎರಡೂ ಹೌಸ್‌ಗಳಲ್ಲಿ ಒಮ್ಮತದಿಂದ ಅಂಗೀಕರಿಸಲ್ಪಟ್ಟಿತು.

2007ರ ಆಗಸ್ಟ್ 24ರಂದು, ಯುನೈಟೆಡ್ ಕಿಂಗ್ಡಮ್‌ನ ಲಂಡನ್‌ನ ಮೇಯರ್ ಕೆನ್ ಲಿವಿಂಗ್‌ಸ್ಟೋನ್ ವಸಾಹತಿನ ಗುಲಾಮರ ಮಾರಾಟದಲ್ಲಿ ಬ್ರಿಟನ್‌ನ ಪಾತ್ರಕ್ಕಾಗಿ ಸಾರ್ವಜನಿಕವಾಗಿ ಕ್ಷಮೆಯಾಚಿಸಿದರು. 'ಗುಲಾಮಗಿರಿಯಿಂದ ಸಂಗ್ರಹಿಸಿದ ಸಂಪತ್ತಿನಿಂದ ಈಗಲೂ ಲಾಭಪಡೆಯುತ್ತಿರುವ ಸಂಸ್ಥೆಗಳನ್ನು ನೀವು ನೋಡಬಹುದು' ಎಂದು ಅವರು ಆರ್ಥಿಕ ಡಿಸ್ಟ್ರಿಕ್ಟ್‌ಗಳನ್ನು ನಿರ್ದೇಶಿಸಿ ಹೇಳಿದರು. ಲಂಡನ್ ಈಗಲೂ ಗುಲಾಮಗಿರಿಯ ಭೀತಿಯಿಂದ ಕಳಂಕಿತವಾಗಿದೆಯೆಂದು ಆತ ಒತ್ತಿಹೇಳಿದರು. ಜೆಸ್ಸೆ ಜ್ಯಾಕ್ಸನ್ ಲಿವಿಂಗ್‌ಸ್ಟೋನ್‌ರನ್ನು ಹೊಗಳಿದರು ಮತ್ತು ನಷ್ಟಭರ್ತಿಗಳನ್ನು ನೀಡಬೇಕೆಂದು ಸೇರಿಸಿದರು, ಇದು ಅವರ ಸಾಮಾನ್ಯ ವಾದಗಳಲ್ಲಿ ಒಂದಾಗಿದೆ.

2009ರ ಜೂನ್‌ನಲ್ಲಿ, US ಸೆನೆಟ್ 'ಗುಲಾಮಗಿರಿಯ ಮೂಲಭೂತ ಅನ್ಯಾಯ, ಕ್ರೂರತೆ, ಪಾಶವತೆ ಮತ್ತು ಅಮಾನವೀಯತೆ'ಗಾಗಿ ಆಫ್ರಿಕನ್-ಅಮೇರಿಕನ್ನರಲ್ಲಿ ಕ್ಷಮೆಯಾಚಿಸುವ ನಿರ್ಧಾರ ಮಾಡಿತು.

ಕ್ಷಮೆಯಾಚನೆಗಳು
ಪ್ರಾಚೀನ ಇತಿಹಾಸ
ಅಮೆರಿಕಾ ಖಂಡಗಳು
ಆರ್ಥಿಕತೆ